Unser frûntlich gruos vor, lieben getrûwen. Uns hant fûrgeleit etzlich von Sigriswil,
wie das ûwer zolner si bekûmberre und siner zoln an si wedre, denne aber der
spruch, so wie zwischent ûch und inen getan haben, wise und si auch von alter
har gegeben haben, bis uns an den selben ûweren zolner unbillichen dunket,
ob es also ist. Harumb so bitten und manen wir ûch ernstlich, wie das ir mit
ûwerem zolner reden und inn wisen wellent, das er die erbn̄ lûte mit dem
zoln bescheidenlich halt, besunder nach wisung unsers spruches. Daran tuͦnd ir ûns
sunder dienst. Ûwer antwort. Datum fia tertia p9 trinitati anno etc cccc xj°.
Schultheiss und
rat ze Bn̄e